pythainlp/thai-wiki-dataset-v4 huggingface dataset:
แซม ฮิวสตัน

พลตรี แซมูเอล ฮิวสตัน  หรือที่รู้จักกันว่า แซม ฮิวสตัน (2 มีนาคม ค.ศ. 1793 - 26 กรกฎาคม ค.ศ. 1863) เป็นรัฐบุรุษ นักการเมืองและทหารชาวอเมริกันในคริสต์ศวรรษที่ 19 เขาเกิดในทิมเบอร์ริจในหุบเขาชีนันโด รัฐเวอร์จิเนีย โดยมีเชื้อสายสกอต-ไอริช ฮิวสตันกลายมาเป็นบุคคลสำคัญในประวัติศาสตร์เท็กซัส และได้รับเลือกตั้งเป็นประธานาธิบดีแห่งสาธารณรัฐเท็กซัสคนแรกและคนที่สาม และสมาชิกวุฒิสภารัฐเท็กซัสหลังเท็กซัสเข้าร่วมกับสหรัฐอเมริกา และเป็นผู้ว่าการรัฐในท้ายที่สุด เขาปฏิเสธจะสาบานความจงรักภักดีต่อฝ่ายสมาพันธรัฐเมื่อเท็กซัสแยกตัวออกจากฝ่ายสหภาพ และลาออกจากตำแหน่งผู้ว่าการรัฐ เพื่อหลีกเลี่ยงการหลั่งเลือด เขาปฏิเสธข้อเสนอของกองทัพฝ่ายสหภาพเพื่อปราบปรามกบฏสมาพันธรัฐ และเขาหันไปเกษียณในฮันท์สวิลล์ เท็กซัส ที่ซึ่งเขาถึงแก่อนิจกรรมก่อนสงครามกลางเมืองอเมริกันยุติ
ชีวิตช่วงต้นของเขารวมถึงการอพยพจากเวอร์จิเนียไปยังเทนเนสซี การใช้เวลาร่วมกับชาติเชอโรคี ซึ่งภายหลังเข้าได้รับสิทธิ์เป็นพลเมืองและมีภรรยา, รับรัฐการทหารในสงคราม ค.ศ. 1812 และประสบความสำเร็จในการมีส่วนร่วมในการเมืองเทนเนสซี ฮิวสตันเป็นบุคคลเดียวในประวัติศาสตร์สหรัฐอเริกาที่เคยเป็นผู้ว่าการรัฐสองรัฐ 
ค.ศ. 1827 ฮิวสตันได้รับเลือกเป็นผู้ว่าการรัฐเทนเนสซี ค.ศ. 1829 ฮิวสตันลาออกจากตำแหน่งผู้ว่าการรัฐและย้ายไปยังดินแดนอาร์คันซอ ไม่นานให้หลังเขาย้ายต่อไปยังรัฐโกอะวีลาและเท็กซัส ซึ่งขณะนั้นเป็นรัฐหนึ่งของเม็กซิโก และกลายเป็นผู้นำแห่งการปฏิวัติเท็กซัส เขาสนับสนุนการผนวกโดยสหรัฐอเมริกา ค.ศ. 1832 ฮิวสตันเข้าไปพัวพันกับการวิวาทกับสมาชิกวุฒิสภาสหรัฐอเมริกา ตามด้วยการพิจารณาคดีที่กลายเป็นที่สนใจ นครฮิวสตันตั้งชื่อตามเขา ชื่อเสียงของฮิวสตันได้รับการยกย่องหลังจากเขาถึงแก่อนิจกรรม
บอสตันเทร์เรียร์

บอสตันเทร์เรียร์  มีแหล่งกำเนิดที่สหรัฐอเมริกา ในปี ค.ศ.1893 เป็นสุนัขขนาดปานกลาง มีขนสั้นและหูตั้งชัน ลำตัวมีสีดำปนขาว หางสั้น เป็นสุนัขที่ฉลาด มีความเป็นมิตร เหมาะสมที่จะเลี้ยงเป็นสัตว์เลี้ยง
ขนาดและรูปร่าง.
บอสตันเทร์เรียร์ มีส่วนสูงประมาณ 30-45 เซนติเมตร น้ำหนัก เพศผู้ 10-25 ปอนด์ (4.5-11.5 กิโลกรัม) มีอายุประมาณ 11-13 ปี มีขนสั้นเรียบ ดำปนขาว หรือสีดำขาวสลับลายเสือ บอสตั้นเทอร์เรียร์ปัจจุบันมีการนำมาผสมข้ามสายพันธุ์ให้มีสีอื่น อธิเช่นสีน้ำตาลขาว ทำให้เป็นสายพันธุ์ผสม
บ็อกเซอร์

สุนัขบ็อกเซอร์  มีแหล่งกำเนิดในประเทศเยอรมนี เป็นสุนัขในสายพันธุ์ของบุลด็อก ซึ่งจัดเป็นสายพันธุ์ที่ใช้ล่าหมีและวัว เหมาะสำหรับใช้เป็นสุนัขคุ้มกันและเฝ้าบ้าน มีความอดทนสูง มีความซื่อสัตย์ต่อเจ้าของและสมาชิกในครอบครัว
ขนาดและรูปร่าง.
บ็อกเซอร์เพศผู้มีส่วนสูงประมาณ 56–64 เซนติเมตร เพศเมียมีส่วนสูงประมาณ 53–61 เซนติเมตร เพศผู้หนักประมาณ 29–37 กิโลกรัม เพศเมียหนักประมาณ 25–32 กิโลกรัม มีขนสั้นเรียบ มีสีดำ แดง แทน ใบหน้าแต้มดำ มีอายุเฉลี่ย 10–12 ปี
ประวัติ.
บ็อกเซอร์มีถิ่นกำเนิดในประเทศเยอรมนี ผู้เลี้ยงมักนำไปใช้ล่าหมีและวัว ต่อมาบ็อกเซอร์กลายเป็นสุนัขคุ้มกันและป้องกันภัยในทางการทหารและตำรวจ หรืออาจจะเลี้ยงไว้เป็นเพื่อนในบ้านก็ยังได้
ลักษณะนิสัย.
บ็อกเซอร์มีความอดทนสูงและปกป้องเด็ก ๆ ได้ บ็อกเซอร์ชอบที่จะเข้าร่วมกิจกรรมกับสมาชิกในครอบครัวที่เป็นเจ้าของ ไม่ว่าตัวมันจะอายุมากเพียงใด มีนิสัยที่รักสนุก ร่าเริงมาก อารมณ์คงที่ ไม่ก้าวร้าวแม้จะถูกรบกวน ไม่ขี้อาย ค่อนข้างเชื่อฟังคำสั่งและฝึกง่าย มีความซื่อสัตย์ จงรักภักดีต่อเจ้านายและคนในครอบครัว
การดูแล.
ในเรื่องของการให้อาหารนั้น บ็อกเซอร์เป็นสุนัขที่กินค่อนข้างง่าย ผู้เลี้ยงสามารถให้อาหารทั่วไปได้ตามความเหมาะสม ในเรื่องของการดูแลทำความสะอาดนั้น ควรอาบน้ำสัปดาห์ละหนึ่งครั้ง หลังอาบหรือพาไปตากฝนแล้วควรเช็ดตัวให้แห้ง เพราะจะเสี่ยงต่อการเป็นโรครูมาติสม์ ผู้เลี้ยงควรมีสถานที่อบอุ่นให้สุนัขบ็อกเซอร์หลับนอน (ควรเป็นภายในบ้าน) และควรพาสุนัขออกกำลังกายอย่างสม่ำเสมอ
ผู้เลี้ยงที่เหมาะสม.
ควรเป็นผู้ที่มีเวลาในการดูแลสุนัขทั้งในเรื่องของความสะอาดและสุขภาพ รวมถึงต้องมีเวลาที่จะเล่นกับสุนัข เพราะบ็อกเซอร์เป็นสุนัขที่มีความตื่นตัวสูงต้องการเล่นเจ้าของตลอดเวลา
ข้อควรจำ.
ควรหลีกเลี่ยงการผสมเพื่อให้ได้สุนัขบ็อกเซอร์สีขาว เพื่อไม่ให้เกิดลูกสุนัขที่หูหนวก (สุนัขหูหนวกเป็นข้อบกพร่องร้ายแรง) เพราะบ็อกเซอร์สีขาวมีความเสี่ยงที่จะเป็นโรคมะเร็งเพราะสภาวะอากาศ
มูลนิธิกระจกเงา

มูลนิธิกระจกเงา เป็นองค์การนอกภาครัฐ ซึ่งอยู่ทางภาคเหนือของประเทศไทยในตำบลแม่ยาวของจังหวัดเชียงราย โดยจุดมุ่งหมายขององค์กรคือการช่วยชาวเขารอบๆ พื้นที่ ที่มีปัญหาอย่างเช่น ด้านสัญชาติ, ยาเสพติด, การกัดกร่อนทางวัฒนธรรม รวมถึงการค้ามนุษย์ของเด็กและสตรีผ่านทางหลายโครงการ มูลนิธินี้ก่อตั้งขึ้นในปี พ.ศ. 2534 และดำเนินการมากว่า 15 ปีในการส่งเสริมสิทธิของชาวเขากับเว็บไซต์ บ้านนอก.คอม โดยได้มีการรับอาสาสมัครในท้องถิ่นและเงินบริจาคเพื่อออกเดินทางไปช่วยเหลือที่หมู่บ้านของชาวเขา
องค์การกับเว็บไซต์นี้ เป็นหนึ่งในส่วนที่ได้รับความสนใจมากที่สุดในประเทศไทย ตามหนังสือ "Empowering Marginal Communities with Information Networking" ในปี พ.ศ. 2549 โดยมีการกล่าวถึงตัวอย่างของการใช้อินเทอร์เน็ตที่มีศักยภาพสำหรับการ "ส่งเสริมบุคคลชาวพื้นเมืองให้สามารถเข้าถึงเวทีทางการเมือง และสร้างความตระหนักเกี่ยวกับบุคคลชาวพื้นเมืองซึ่งเป็นปัญหาในระดับชาติ" พ.ศ. 2544 หนังสือ "Towards Financial Self-reliance: A Handbook on Resource Mobilization for Civil Society Organizations in the South" ได้นำเสนอองค์กรนี้เป็นกรณีศึกษาในการระดมทรัพยากรสำหรับการพัฒนาชุมชนผ่านทางอินเทอร์เน็ต
โครงการ.
โครงการที่ดำเนินการของมูลนิธิประกอบด้วย การช่วยเป็นสื่อกลางในการยื่นเรื่องขอสัญชาติไทยระหว่างชาวเขากับรัฐบาล โดยพยายามค้นหาและรวบรวมบุคคลสูญหาย ซึ่งหลายคนตกเป็นเหยื่อของการค้ามนุษย์จากใครบางคนที่พวกเขารัก และการสร้างความตระหนักถึงการค้ามนุษย์ดังกล่าว โครงการต่อต้านการค้าเด็กและสตรีจึงทำการช่วยให้ความรู้แก่ประชาชนถึงปัญหาที่เกี่ยวข้องกับการค้ามนุษย์นี้ รวมทั้งให้ประชาชนได้ตระหนักถึงการให้เงินขอทานอาจเป็นการเติมเชื้อเพลิงทางอาชญากรรม เนื่องด้วยเด็กขอทานจำนวนมากถูกใช้เป็นเครื่องมือสำหรับผู้แสวงประโยชน์จากเด็กเพื่อประโยชน์ของตนเอง มูลนิธิได้ทำงานในโครงการด้านไอซีที ด้วยการสอนทักษะคอมพิวเตอร์ให้แก่ชาวเขาท้องถิ่นทั่วภูมิภาคเชียงราย รวมถึงประชาชนที่ได้รับผลกระทบจากคลื่นสึนามิในปี พ.ศ. 2547 อีกด้วย และทางมูลนิธิยังทำโครงการพิพิธภัณฑ์วัฒนธรรมและวิถีชีวิต ที่บ้านจะแลและพิพิธภัณฑ์ชนเผ่า ผ่านทางเว็บไซต์ www.hilltribe.org ซึ่งทำหน้าที่เป็นเสมือนเรือในการรักษาวัฒนธรรมของชาวเขาสู่อนาคตต่อไป
เว็บไซต์ ของมูลนิธินอกเหนือจากนี้ยังได้ให้บริการข้อมูลเกี่ยวกับมูลนิธิ และประเด็นการค้นหาที่อยู่ รวมถึงเป็นช่องทางสำหรับชาวเขารอบพื้นที่ในการจำหน่ายงานศิลปะและงานฝีมือของพวกเขาในรูปแบบออนไลน์
โครงการ ที่ผ่านมาของมูลนิธิได้รวมถึงศูนย์อาสาสมัครสึนามิ (TVC) ซึ่งก่อตั้งขึ้นใน พ.ศ. 2548 โดยความร่วมมือจากสำนักงานกองทุนสนับสนุนการสร้างเสริมสุขภาพ ที่เทศบาลเมืองพังงา สำหรับการช่วยเหลือฟื้นฟูและบรรเทาทุกข์ให้กับประชาชนตลอดจนพื้นที่ที่ได้รับผลกระทบจากสึนามิในช่วงปลาย พ.ศ. 2547
บริตทานีสแปเนียล

บริตทานีสแปเนียล  มีต้นกำเนิดอยู่ประเทศฝรั่งเศส เป็นหนึ่งในสุนัขสายพันธุ์สแปเนียล เป็นที่นิยมสำหรับผู้ชอบกีฬาล่าสัตว์ในยุโรป เพราะสามารถไล่สัตว์ให้ออกจากที่ซ่อนได้ดี มีขนยาว หางสั้น
ขนาดและรูปร่าง.
บริตทานีสแปเนียลมีน้ำหนัก เพศผู้ 15.8-24.9 กิโลกรัม (35-55 ปอนด์) เพศเมีย 15.8-22.6 กิโลกรัม (35-50 ปอนด์) ส่วนสูง เพศผู้ 48-50 เซนติเมตร (19-20 นิ้ว) เพศเมีย 47-49 เซนติเมตร (18.5-19 นิ้ว)
เวเนรา 9

เวเนรา 9  เป็นเที่ยวบินอวกาศไร้คนบังคับของสหภาพโซเวียตไปยังดาวศุกร์ มันประกอบด้วยส่วนโคจรและส่วนลงจอด ปล่อยขึ้นสู่อวกาศเมื่อวันที่ 8 มิถุนายน ค.ศ. 1975 หนัก 4,936 กิโลกรัม ส่วนโคจรเป็นอวกาศยานลำแรกที่โคจรรอบดาวศุกร์ และส่วนลงจอดเป็นลำแรกที่ส่งกลับภาพถ่ายพื้นผิวดาวเคราะห์ดวงอื่นกลับมายังโลก
บุลล์แมสติฟฟ์

บุลล์แมสติฟฟ์  มีถิ่นกำเนิดในประเทศอังกฤษ เกิดจากการผสมข้ามพันธุ์ระหว่างสุนัขพันธุ์บุลล์ด็อกกับพันธุ์แมสติฟฟ์ เป็นสุนัขที่มีขนาดใหญ่ มีความแข็งแรง และมีความคล่องแคล่ว จมูกไว มักนิยมเลี้ยงไว้เฝ้ายาม หรือสุนัขเตือนภัย นิสัยร่าเริง ฉลาด รักเจ้าของ
ขนาดและรูปร่าง.
บุลล์แมสติฟฟ์เป็นสุนัขขนาดใหญ่ เพศผู้หนัก 50-59 กิโลกรัม (110-130 ปอนด์) เพศเมียหนัก 41-50 กิโลกรัม (90-110 ปอนด์) เพศผู้สูง 63-68 เซนติเมตร (25-27 นิ้ว) เพศเมียสูง 61-66 เซนติเมตร (24-26 นิ้ว)
ลักษณะนิสัย.
บุลล์แมสติฟฟ์เป็นสุนัขสายพันธุ์ที่มีขนาดปานกลาง สามารถโจมตีผู้บุกรุกได้อย่างดุดัน แต่ขนาดของมันของค่อนข้างใหญ่พอสมควร (สูง 21-27 นิ้ว หนัก 100-130 ปอนด์) จึงต้องมีที่ว่างเพียงพอให้สุนัขพันธุ์นี้ได้วิ่งเล่นหรือเดินไปมารอบบ้าน เป็นสุนัขที่ฝึกได้ง่าย มีความรักต่อเจ้าของและสมาชิกในครอบครัว มีความอดทนต่อเด็ก รักสงบ
แคร์นเทร์เรียร์

แคร์นเทร์เรียร์  เป็นสุนัขสายพันธุ์เทร์เรียร์ มีต้นกำเนิดในประเทศสกอตแลนด์ เป็นสุนัขประเภทวอล์กกิงด็อก นิยมใช้เป็นสุนัขล่าสัตว์ มีนิสัย ร่าเริง ว่องไว ปราดเปรียว ฉลาด 
ขนาดและรูปร่าง.
แคร์นเทร์เรียร์เป็นสุนัขขนาดเล็ก น้ำหนักประมาณ 6-7.5 กิโลกรัม (14-16.5 ปอนด์) ส่วนสูง เพศผู้ 28-31 เซนติเมตร (11-12 นิ้ว) เพศเมีย 25- 30 เซนติเมตร (10-12 นิ้ว) อายุเฉลี่ย 10-15 ปี
ลักษณะนิสัย.
แคร์นเทร์เรียร์เป็นสุนัขที่มีความร่าเริง ตื่นตัว ชอบออกกำลังกาย ควรพาออกไปเล่นในพื้นที่บริเวณกว้าง ๆ เป็นสุนัขเฝ้าบ้านได้ดี เพราะมักจะเห่าเมื่อเจอคนแปลกหน้า
วัฒนธรรมสมัยนิยมและสายพันธุ์ใกล้เคียง.
แคร์นเทร์เรียร์เป็นสุนัขที่ถูกอ้างอิงในวรรณกรรมสำหรับเด็กเรื่อง "Wizard of Oz" ด้วยเป็นสุนัขที่พาโดโรธีให้กลับบ้านได้อย่างปลอดภัยหลังการผจญภัย และสายพันธุ์ที่ใกล้เคียงกันคือ เวสต์ไฮต์แลนด์ไวต์เทร์เรียร์หรือเวสตี ซึ่งก็คือแคร์นเทร์เรียร์ที่มีสีขาวล้วนนั่นเอง
โฟร์ (อัลบั้มบียอนเซ่ โนวส์)

โฟร์ (อังกฤษ: 4) คือสตูดิโออัลบั้มลำดับที่ 4 ของบียอนเซ่ โนวส์ นักร้องสาวเพลงอาร์แอนด์บี ชาวอเมริกัน อัลบั้มนี้ออกจำหน่ายเมื่อวันที่ 24 มิถุนายน พ.ศ. 2554 ในสหรัฐอเมริกาโดยโคลัมเบียเรเคิดส์ อัลบั้มนี้เปิดตัวอันดับหนึ่งบนชาร์ตบิลบอร์ด 200 ของสหรัฐอเมริกา มียอดการขาย 310,000 ชุดในสัปดาห์แรก นอกจากนี้ยังกลายเป็นเพลงฮิตในอีกหลายประเทศ 
ก่อนที่ออกอัลบั้มนี้ "รันเดอะเวิร์ล(เกิร์ล)" ถูกปล่อยออกมาสำหรับดิจิทัลดาวน์โหลดทั่วโลกในวันที่ 21 เมษายน พ.ศ 2554 ได้เปิดตัวเป็นซิงเกิลแรกหลังจากที่เพลงนี้ได้รั่วไหลออกมาเมื่อวันที่ 18 เมษายน พ.ศ. 2554 ต่อมาซิงเกิลที่สองคือ "เบสติงไอเนฟเวอร์แฮด" ได้เปิดตัวในวันที่ 1 มิถุนายน พ.ศ. 2554 ซิงเกิลที่สามคือ "เคาท์ดาวน์" และอีกหลายๆซิงเกิลในเวลาต่อมา
ชาร์ตรายสัปดาห์และชาร์ตที่รับรอง.
<templatestyles src="Col-begin/styles.css"/>
หม่อมราชวงศ์มงคลชาย ยุคล

หม่อมราชวงศ์มงคลชาย ยุคล ชื่อเล่น คุณชายเอี่ยว เป็นโอรสใน หม่อมเจ้าชาตรีเฉลิม ยุคล และ วิยะดา อุมารินทร์ หม่อมราชวงศ์มงคลชายได้มีผลงานในการแสดงภาพยนตร์และเคยได้รับรางวัล รางวัลสมาพันธ์ภาพยนตร์แห่งชาติ สุพรรณหงส์ทองคำครั้งที่ 12 ซึ่งรับบทเป็น "ซอและ" เรื่อง ตะลุมพุก มหาวาตภัยล้างแผ่นดิน และหม่อมราชวงศ์มงคลชายยังเรียนจบด้านภาพยนตร์จากมหาวิทยาลัยแคลิฟอร์เนีย ลอสแอนเจลิส สหรัฐอเมริกา 
ปัจจุบันสมรสกับมนรดา ยุคล ณ อยุธยา มีบุตรชาย 1 คน และ บุตรสาว 3 คน คือ
ตาอีซ

ตาอีซ หรือ ตะอิซซ์  เป็นเมืองบนที่ราบสูงเยเมน ในประเทศเยเมน ตั้งอยู่ทางตะวันตกเฉียงใต้ของประเทศ อยู่สูงจากระดับน้ำทะเล 1,400 เมตร เป็นเมืองหลวงของเขตผู้ว่าการตะอิซซ์ เมืองมีประชากร 460,000 คน (ค.ศ. 2003) เป็นเมืองใหญ่เป็นอันดับ 3 ของประเทศ
วินนิเพก

วินนิเพก  เป็นเมืองหลวงและเมืองที่ใหญ่สุดของรัฐแมนิโทบา ประเทศแคนาดา มีประชากรเป็นครึ่งหนึ่งของรัฐแมนิโทบา มีประชากร 675,100 คน จากการสำรวจประชากรในเดือนกรกฎาคม ค.ศ. 2009 และเขตเมืองมีประชากร 742,400 คน ตั้งอยู่บริเวณที่แม่น้ำอัสซินิบอยน์และแม่น้ำเรด ไหลมาบรรจบกัน 
ชาวฝรั่งเศสได้เข้ามาตั้งสถานีการค้าขนเฟอร์ ในตอนต้นคริสต์ศตวรรษที่ 19 ทอมัส ดักลาส เอิร์ลแห่งเซลเคิร์ก ได้ตั้งเป็นอาณานิคมของชาวสกอต ก่อให้เกิดความขัดแย้งระหว่างผู้ที่ตั้งถิ่นฐานอยู่ก่อนกับชาวอาณานิคมที่เข้ามาใหม่ ตั้งเป็นเมืองเมื่อปี ค.ศ. 1873 มีการพัฒนาเมื่อสร้างทางรถไฟมาถึงในทศวรรษ 1880 เกิดอุทกภัยอย่างรุนแรงใน ค.ศ. 1950 ทำให้ต้องมีการสร้างเมืองขึ้นใหม่เป็นส่วนใหญ่ 
วินนิเพกเป็นเมืองศูนย์กลางวัฒนธรรม การเงิน การผลิต ผลิตภัณฑ์อาหารและเครื่องดื่ม ร้านค้า และการท่องเที่ยว และยังเป็นเมืองศูนย์กลางการเดินทาง มีสนามบินนานาชาติริชาร์ดสัน มีสถานีรถไฟที่เดินทางไปสหรัฐอเมริกาและทางตะวันตกและตะวันออกของแคนาดา
สถานีรถไฟเคเซอูเอโนะ

สถานีรถไฟเคเซอูเอโนะ  เป็สถานีรถไฟของบริษัทรถไฟฟ้าเคเซ สถานีต้นทางของสายหลักเคเซ ตั้งอยู่ใกล้กับสวนอูเอโนะ เขตไทโต กรุงโตเกียว ไม่ไกลจากสถานีรถไฟอูเอโนะ ซึ่งเป็นสถานีรถไฟของบริษัทรถไฟญี่ปุ่นตะวันออก
นีช

นีช  เป็นเมืองใหญ่เป็นอันดับ 3 ของประเทศเซอร์เบีย (รองจากกรุงเบลเกรดและนอวีซาด) จากข้อมูลปี ค.ศ. 2005 เขตเมืองมีประชากร 260,237 คน เป็นหนึ่งในเมืองที่เก่าแก่ที่สุดในบอลคานและยุโรป และในอดีตยังถือว่าเป็นประตูจากทางผ่านของตะวันตกและตะวันออก เป็นสถานที่ประสูติของจักรพรรดิโรมันที่มีพระนามว่า คอนสแตนตินมหาราช ชาวบัลแกเรีย ฮังการี และเติร์กผลัดกันเข้ายึดครองหลายครั้งเป็นเวลานาน 300 ปี จนตกเป็นของอาณาจักรเซอร์เบียใน ค.ศ. 1878 และเป็นเมืองหลวงของเซอร์เบียจนถึง ค.ศ. 1901 เยอรมนีได้ยึดครอง 2 ครั้งใน ค.ศ. 1915 และ ค.ศ. 1941 ใน ค.ศ. 1944 ตกอยู่ใต้การยึดครองของรัสเซีย
นีชมีมหาวิทยาลัยแห่งนีชซึ่งมีนักศึกษาราว 30,000 คน มี 13 คณะวิชา นีซยังเป็นหนึ่งในเมืองที่สำคัญด้านอุตสาหกรรมของเซอร์เบีย เป็นศูนย์กลางอุตสาหกรรมอุปกรณ์อิเล็คทรอนิกส์ อุตสาหกรรมด้านเครื่องจักร วิศวกรรม สิ่งทอ ผลิตภัณฑ์ยาสูบ
แยกสวนสมเด็จพระศรีนครินทร์

แยกสวนสมเด็จพระศรีนครินทร์  เป็นสี่แยกจุดตัดระหว่างถนนติวานนท์ ถนนนนทบุรี-ปทุมธานี และถนนศรีสมาน ในเขตตำบลบ้านใหม่ อำเภอปากเกร็ด จังหวัดนนทบุรี
แยกศรีพรสวรรค์

แยกศรีพรสวรรค์  เป็นสี่แยกจุดตัดถนนประชาราษฎร์ ถนนพิบูลสงคราม และซอยประชาราษฎร์ 26 (ศรีพรสวรรค์) ในเขตตำบลสวนใหญ่ อำเภอเมืองนนทบุรี จังหวัดนนทบุรี
แยกติวานนท์

แยกติวานนท์  เป็นสี่แยกจุดตัดระหว่างถนนติวานนท์ ถนนประชาราษฎร์ ถนนกรุงเทพฯ-นนทบุรี และถนนนครอินทร์ ในเขตตำบลตลาดขวัญ อำเภอเมืองนนทบุรี จังหวัดนนทบุรี
แยกพงษ์เพชร

แยกพงษ์เพชร  เป็นสี่แยกจุดตัดระหว่างถนนงามวงศ์วานกับถนนประชาชื่น ในเขตตำบลบางเขน อำเภอเมืองนนทบุรี จังหวัดนนทบุรีและแขวงทุ่งสองห้อง เขตหลักสี่ กรุงเทพมหานคร
แยกรัตนาธิเบศร์-เลี่ยงเมืองนนทบุรี

แยกรัตนาธิเบศร์-เลี่ยงเมืองนนทบุรี  เป็นสี่แยกจุดตัดถนนรัตนาธิเบศร์กับถนนเลี่ยงเมืองนนทบุรี-สนามบินน้ำ ในเขตตำบลบางกระสอ อำเภอเมืองนนทบุรี จังหวัดนนทบุรี
แยกคลองประปา

แยกคลองประปา  เป็นสี่แยกจุดตัดถนนแจ้งวัฒนะกับถนนประชาชื่น ในเขตตำบลบางตลาดและตำบลคลองเกลือ อำเภอปากเกร็ด จังหวัดนนทบุรีและแขวงทุ่งสองห้อง เขตหลักสี่ กรุงเทพมหานคร
รูปแบบของทางแยก.
ในอดีต แยกคลองประปาใช้ไฟสัญญาณจราจรควบคุมรถที่จะเลี้ยวขวาและตรงไป แต่เนื่องจากการจราจรติดขัด และถนนประชาชื่นมีผู้ใช้น้อยมากเมื่อเทียบกับถนนแจ้งวัฒนะ จึงเปลี่ยนการจัดการจราจรเป็นลักษณะนี้จนปัจจุบัน
นโยบายเกษตรร่วม

นโยบายเกษตรร่วม (ย่อ: CAP) เป็นระบบเงินอุดหนุนและโครงการการเกษตรของสหภาพยุโรป มีงบประมาณ 48% ของสหภาพยุโรป หรือคิดเป็นมูลค่า 49,800 ล้านยูโรใน พ.ศ. 2549
นโยบายเกษตรร่วมเป็นการประสานกันของการจ่ายเงินอุดหนุนโดยตรงแก่พืชผลและที่ดิน ซึ่งอาจเพาะปลูกขึ้นด้วยกลไกสนับสนุนราคา รวมทั้งราคาประกันขั้นต่ำ ภาษีศุลกากรขาเข้าและโควตาของสินค้าบางชนิดจากนอกสหภาพยุโรป การปฏิรูประบบปัจจุบันกำลังดำเนินอยู่เพื่อลดการควบคุมการนำเข้าและโอนเงินอุดหนุนการพิทักษ์ที่ดินแทนการผลิตพืชผลบางชนิดโดยเฉพาะ (ดำเนินจาก พ.ศ. 2547 ถึง 2555) การนำแผนการไปปฏิบัติในรายละเอียดแตกต่างกันไปในบรรดาประเทศสมาชิกสหภาพยุโรป
เป้าหมายของนโยบายการเกษตรร่วม คือ การจัดหามาตรฐานการครองชีพตามความเหมาะสมแก่เกษตรกร จัดหาอาหารคุณภาพในราคาที่เป็นธรรมแก่ผู้บริโภค และเพื่อรักษามรดกชนบท
เจ้ามูลเมือง

เจ้ามูลเมือง เป็นชื่อตามความเชื่อหนึ่งของกลุ่มบุคคลที่เชื่อว่าเป็นอดีตชาติของศ. (พิเศษ)ดร.ทักษิณ ชินวัตร
ประวัติ.
ในวันที่ 17 กุมภาพันธ์ พ.ศ. 2552 ที่วัดอุโมงค์ ต.สุเทพ อ.เมือง จ.เชียงใหม่ กลุ่มคนรักเชียงใหม่ 51 ประมาณ 300 คน ประกอบพิธีกรรมทำบุญสืบดวงชะตาและสะเดาะเคราะห์แบบล้านนาให้แก่ ดร.ทักษิณ ชินวัตร มีพระครูสุคันธศีล เจ้าอาวาสวัดอุโมงค์และพระสงฆ์อีกจำนวน 9 รูป ร่วมประกอบพิธี พิธีกรรมดังกล่าวคล้ายพิธีบังสุกุลของชาวไทยภาคกลางและภาคใต้ ในพิธีได้ใช้พระพุทธรูปปางห้ามญาติ และเขียนข้อความวางไว้บริเวณฐานพระพุทธรูประบุถึงการขออโหสิกรรม และการขอคืนอำนาจให้แก่บุคคลตามความเชื่อ
ความเชื่อ.
กลุ่มคนรักเชียงใหม่ มีนายเพชรวรรต วัฒนพงศ์ศิริกุล เป็นแกนนำกลุ่ม และมีสตรีอายุประมาณ 50 ปี นุ่งขาวห่มขาวทำหน้าที่เป็นร่างทรงของพระเจ้ามูลเมืองที่ทางกลุ่มเชื่อว่าเป็นอดีตชาติของ ดร.ทักษิณ ชินวัตร 
ร่างทรงได้กล่าวว่าในชาติก่อนของพระเจ้ามูลเมือง ได้ก่อกรรมทำเข็ญไว้มากระหว่างการทำสู้รบกับฝ่ายพม่าเมื่อหลายร้อยปีก่อนได้ฆ่าคนเป็นจำนวนมากและขนเอาทรัพย์สินของชาวพม่ามาด้วย เป็นเหตุให้มีกรรมติดตัวมาจนถึงชาตินี้และเป็นกรรมหนักต้องทำการแก้ด้วยการสร้างบารมี ในพีธีได้นำธนบัตรชนิดใบละ 1,000 และ 500 บาท ส่งคืนแก่กษัตริย์ชาวพม่าโดยส่งไปทางด้านหลังของพระพุทธรูปปางห้ามญาติที่นำมาประกอบพีธี ตามความเชื่อของกลุ่ม
ในพิธียังได้นำชื่อบุคคลอื่น เช่น สนธิ บุญยรัตกลิน อดีตประธานคณะมนตรีความมั่นคงแห่งชาติ (คมช.) สนธิ ลิ้มทองกุล จำลอง ศรีเมือง แกนนำพันธมิตรประชาชนเพื่อประชาธิปไตย และบุคคลที่กลุ่มเสื้อแดงเชื่อว่าเป็นศัตรูของ ทักษิณ ใส่ลงไปในบาตร แล้วนำไปประกอบพิธีทำให้สิ่งที่บุคคลเหล่านั้นทำกับ ทักษิณ ย้อนกลับคืนสู่ผู้กระทำ
ในพิธีดังกล่าวยังมีบุคคลสำคัญมาเป็นประธานในพิธี คือชัยสิทธิ์ ชินวัตร พร้อมกับครอบครัวอีกจำนวนหนึ่ง
ความเห็นจากบุคคลอื่น.
ศักดิ์เสริญ รัตนชัย ผู้อำนวยการหอจดหมายเหตุ มหาวิทยาลัยราชภัฏลำปาง กล่าวเกี่ยวกับเจ้ามูลเมืองว่า ไม่พบข้อมูลใด ๆ ที่เกี่ยวกับ เจ้ามูลเมืองหรือพระเจ้ามูลเมือง มีเพียงชื่อที่ เจ้าหมอกมุงเมือง ที่ย้ายถิ่นมาจากประเทศพม่าและมาตั้งรกรากที่จังหวัดเชียงใหม่ ศักดิ์เสริญ ยังได้กล่าวว่ากษัตริย์แห่งล้านนาทุกพระองค์มีการบันทึกไว้ทั้งหมด แต่ไม่มีชื่อพระเจ้ามูลเมืองอย่างแน่นอน
แยกไทรม้า

<ns>0</ns>
 <revision>
 <parentid>10247992</parentid>
 <timestamp>2025-01-05T08:45:49Z</timestamp>
 <contributor>
 <username>JasperBot</username>
 </contributor>
 <comment>แทนที่ {lang-??} ด้วย {langx|??}</comment>
 <origin>12070628</origin>
 <model>wikitext</model>
 <format>text/x-wiki</format>
แยกไทรม้า  หรือ แยกท่าอิฐ เป็นสี่แยกจุดตัดระหว่างถนนรัตนาธิเบศร์ ถนนบ้านไทรม้า และถนนไทรม้า-บางรักน้อย-ท่าอิฐ (นบ.7002) ในเขตตำบลไทรม้าและตำบลบางรักน้อย อำเภอเมืองนนทบุรี จังหวัดนนทบุรี
แยกปทุมธานีเฉลิมพระเกียรติ

สี่แยกปทุมธานีเฉลิมพระเกียรติ เป็นสี่แยกจุดตัดทางหลวงแผ่นดินหมายเลข 346 (ถนนปทุมธานี-บางเลน) กับทางหลวงแผ่นดินหมายเลข 3111 (ถนนปทุมธานี-เสนา) และกับ ถนนปทุมธานีเฉลิมพระเกียรติ ในเขต อำเภอเมืองปทุมธานี จังหวัดปทุมธานี ปัจจุบันมีสะพานข้ามแยกในทิศทางจาก รังสิต–บางเลน ลาดหลุมแก้ว (ทางหลวงแผ่นดินหมายเลข 346)
ชื่อ.
ด้วยในอดีตนั้นสี่แยกแห่งนี้ไม่มีสัญญาณไฟจราจร ซึ่งทางกายภาพที่มีการสัญจรไปมาของรถยนต์ในทั้งสี่ทิศทางนั้นจึงเกิดอุบัติเหตุที่มีผู้เสียชีวิต และผู้ได้รับบาดเจ็บจำนวนมาก แยกแห่งนี้จึงเป็นที่กล่าวขานของชาวบ้านว่าเป็นแยกร้อยศพ ต่อมาทางราชการตั้งชื่อแห่งนี้ว่า แยกสันติสุข ต่อมาในปี พ.ศ. 2562 กระทรวงมหาดไทย ได้รับมอบหมายจากรัฐบาลให้ดำเนินโครงการและกิจกรรมเฉลิมพระเกียรติเนื่องในโอกาสพระราชพิธีบรมราชาภิเษก พุทธศักราช 2562 จึงได้เกิดโครงการ “1 อำเภอ 1 ถนนเฉลิมพระเกียรติ” ซึ่งอำเภอเมืองปทุมธานี จึงได้เปลี่ยนชื่อทางหลวงแผ่นดินหมายเลข 3111 (ถนนปทุมฯ-สามโคก) ช่วงแยกสันติสุขถึงแยกปทุมวิไล เป็นถนนปทุมธานีเฉลิมพระเกียรติ พร้อมกันกับเปลี่ยนชื่อแยกสันติสุขเป็น แยกปทุมธานีเฉลิมพระเกียรติ
กองพลน้อยนานาชาติ

กองพลน้อยนานาชาติ  เป็นหน่วยทหารซึ่งประกอบจากอาสาสมัครจากประเทศต่าง ๆ ซึ่งเดินทางไปยังประเทศสเปนเพื่อปกป้องสาธารณรัฐสเปนที่ 2 ในสงครามกลางเมืองสเปนระหว่าง ค.ศ. 1936 และ 1939
จำนวนของอาสาสมัครที่เข้ารบอยู่ที่ประมาณ 32,00-35,000 คน โดยในช่วงเวลาหนึ่งมีอาสาสมัครไม่เกิน 20,000 คน อาสาสมัครอีก 10,000 คนน่าจะเข้าร่วมในหน้าที่ที่ไม่เกี่ยวกับการรบ และมีชาวต่างชาติประมาณ 3,000-5,000 คนเป็นสมาชิกของสหภาพแรงงาน Confederación Nacional del Trabajo (CNT) หรือพรรคแรงงานมาร์กซิสต์ Partido Obrero de Unificación Marxista (POUM) คนเหล่านี้มาจาก "53 ชาติ" เพื่อสู้กับกองกำลังชาตินิยมสเปนซึ่งนำโดยนายพล ฟรานซิสโก ฟรังโก และมีกองกำลังนาซีเยอรมนีกับราชอาณาจักรอิตาลีให้การสนับสนุน
สัญลักษณ์นิยมและตราประจำ.
กองพลน้อยนานาชาติได้รับอิทธิพลทางสุนทรียศาสตร์ในแบบสังคมนิยม
ธงต่าง ๆ ใช้สีของสาธารณรัฐสเปน : แดง เหลือง และม่วง และมักจะมีสัญลักษณ์สังคมนิยมอยู่ด้วย (ธงแดง ค้อนเคียว กำปั้น) ตราประจำของกองพลน้อยคือดาวแดงสามแฉก ซึ่งมักใช้บ่อยเช่นกัน
ถนนคนเดินพัทยา

ถนนคนเดินพัทยา เป็นถนนในเมืองพัทยา จังหวัดชลบุรี เริ่มต้นตั้งแต่ปลายถนนเลียบชายหาดพัทยาบริเวณพัทยาใต้ ไปบรรจบกับถนนพัทยาสายสามบริเวณท่าเทียบเรือแหลมบาลีฮาย กลางคืนจะเป็นถนนคนเดินแหล่งท่องเที่ยวกลางคืนที่ได้รับความนิยมอย่างสูงในหมู่ชาวต่างชาติ แหล่งท่องเที่ยวจะเป็นประเภทภัตตาคาร บาร์เบียร์ ไนต์คลับ ดิสโก้เทค การแสดงโชว์ประเภทต่าง เช่น ชกมวย ดนตรีสด คาบาเรต์ การขายสินค้าที่ระลึก
ในเวลากลางวันจะเปิดเดินรถตามปกติ เริ่มปิดถนนตั้งแต่เวลา 19:00 น. จนถึง 3:00 น. สามารถจอดพาหนะได้ที่บริเวณแหลมบาลีฮาย ถึงแม้ว่าเวลาปิดบาร์และคลับคือ 04:00 น. บางร้านยังคงเปิดแบบผิดกฎหมาย
โทกูงาวะ อิเอ็ตสึนะ

โทกูงาวะ อิเอ็ตสึนะ (; โรมาจิ: "Tokugawa Ietsuna"; : 7 กันยายน ค.ศ. 1641 - 4 มิถุนายน ค.ศ. 1680) เป็นโชกุนคนที่ 4 ของรัฐบาลโชกุนโทกูงาวะ ซึ่งดำรงตำแหน่งตั้งแต่ปี 1651 ถึง 1680 เขาถือเป็นบุตรชายคนโตของโทกูงาวะ อิเอมิตสึ โชกุนคนที่ 3 ซึ่งทำให้เขาเป็นหลานชายของโทกูงาวะ ฮิเดตาดะ โชกุนคนที่ 2 และเป็นเหลนของโทกูงาวะ อิเอยาซุ
ในยุคสมัยของเขานี้เอง ค.ศ. 1657 เกิดไฟไหม้ครั้งร้ายแรงที่เมืองเอโดะ เป็นครั้งที่ร้ายแรงที่สุดในสมัยเอโดะ เมืองเอโดะเสียหายไปเกือบทั้งหมด รวมถึงปราสาทเอโดะ เรียกว่า เหตุการณ์ไฟไหม้ปีเมเรกิ (明暦の大火) มีผู้เสียชีวิตร่วมแสนกว่าคน
ประวัติ.
โทะกุงะวะ อิเอะสึนะ เกิดเมื่อปีค.ศ. 1641 เป็นบุตรชายคนแรกของโชกุนโทะกุงะวะ อิเอะมิสึ กับนางโฮจูอิน (Hōju-in, 宝樹院) ภรรยาน้อยของโชกุนอิเอะสึนะ เมื่อโชกุนอิเอะมิสึเสียชีวิตในค.ศ. 1651 อิเอะสึนะจึงได้สืบทอดตำแหน่งโชกุนต่อจากบิดาเมื่ออายุเพียงเก้าขวบ โดยมีขุนนางใน"บะกุฟุ"โดยเฉพาะ"โรจู"ซะกะอิ ทะดะกิโยะ (Sakai Tadakiyo, 酒井忠清) ซึ่งได้ชื่อว่าเป็นขุนนางที่ทุจริต เป็นผู้สำเร็จราชการแทน
เหตุการณ์กบฏ.
ในปี ค.ศ. 1651 เมื่อโชกุนอิเอะมิสึบิดาเสียชีวิต กลุ่มโรนินนำโดยมะรุบะชิ ชูยะ (; โรมาจิ: "Marubashi Chūya") บุตรชายของอดีตไดเมียวแห่งเกาะชิโกะกุ และยุอิ โชเซะสึ (; โรมาจิ: "Yui Shōsetsu") ผู้คลั่งไคล้โทะโยะโตะมิ ฮิเดะโยะชิ ได้วางแผนก่อการกบฏต่อเอะโดะบะกุฟุ โดยการเผาเมืองเอะโดะ รวมทั้งก่อการยึดอำนาจที่เมืองเกียวโตและโอซะกะ แต่กลับถูกบะกุฟุจับได้เสียก่อน ยุอิ โชเซะสึ กระทำการ"เซ็ปปุกุ"หนีความผิด และมะรุบะชิ ชูยะถูกตัดสินประหารชีวิต เรียกว่า เหตุการณ์ปีเคอัง (; โรมาจิ: "Keian jiken")
ในค.ศ. 1669 เกิดกบฏของชาวเอโซะ (ชาวไอนุ) ในแคว้นมะซึมะเอะบนเกาะฮอกไกโด นำโดยซัคเซย์น (Saksaynu) หรือชาคุเชน (Shakushain)
การสืบอำนาจ.
โชกุนอิเอะสึนะสุขภาพไม่ค่อยสู้ดีนักตลอดเวลาที่ดำรงตำแหน่งโชกุน และไม่มีทายาท เมื่อโชกุนอิเอะสึนะเสียชีวิตใน ค.ศ. 1680 "ไทโร"ซะกะอิ ทะดะกิโยะ เสนอให้ยกตำแหน่งโชกุนให้แก่เชื้อพระวงศ์อย่างที่เคยเป็นในสมัยคะมะกุระ ซึ่งเป็นความคิดที่ถูกต่อต้านอย่างหนักในบะกุฟุ "โรจู"ฮอตตะ มะสะโตะชิ (Hotta Masatoshi, 堀田正俊) ได้เสนอให้น้องชายต่างมารดาของโชกุนอิเอะสึนะคือ โทะกุงะวะ สึนะโยะชิ สืบทอดตำแหน่งโชกุนต่อ และขับซะกะอิ ทะดะกิโยะออกจาอำนาจไป
โทกูงาวะ สึนาโยชิ

โทกูงาวะ สึนาโยชิ (23 กุมภาพันธ์ ค.ศ. 1646 – 19 กุมภาพันธ์ ค.ศ. 1709) เป็นโชกุนคนที่ 5 ของรัฐบาลเอโดะ เขาเป็นน้องชายต่างมารดาของโทกูงาวะ อิเอ็ตสึนะ โชกุนคนที่ 4 และเป็นบุตรชายของโทกูงาวะ อิเอมิตสึ โชกุนคนที่ 3 หลานชายของโทกูงาวะ ฮิเดตาดะ โชกุนคนที่ 2 และเหลนชายของโทกูงาวะ อิเอยาซุ โชกุนคนแรก
โชกุนสึนาโยชิเป็นที่รู้จักในการบัญญัติกฎหมายสวัสดิภาพสัตว์ โดยเฉพาะสุนัข ทำให้ได้รับฉายาว่า "โชกุนสุนัข" (犬公方)
ชีวิตช่วงต้น (1646–1680).
โทกูงาวะ สึนาโยชิ เกิดเมื่อวันที่ 23 กุมภาพันธ์ ค.ศ. 1646 ในเมืองเอโดะ เขาเป็นบุตรชายของโทกูงาวะ อิเอมิตสึ โชกุนคนที่ 3 ที่เกิดจากนางสนมของเขาคนหนึ่งชื่อโอตามะ ซึ่งต่อมารู้จักกันในชื่อเคโชอิง (桂昌院; ค.ศ. 1627–1705) สึนาโยชิมีพี่ชายต่างมารดาอายุห้าขวบ ซึ่งจะกลายมาเป็นโชกุนคนต่อไปหลังจากอิเอมิตสึถึงแก่อสัญกรรม นั่นก็คือโทกูงาวะ อิเอ็ตสึนะ สึนาโยชิเกิดที่เอโดะและหลังจากที่เกิดก็ได้ย้ายไปอยู่กับแม่ของเขาในคฤหาสน์ส่วนตัวในปราสาทเอโดะ
ฝั่ม จี ลาน

ฝั่ม จี ลาน  เกิดวันที่ 14 มกราคม ค.ศ. 1945 เป็นผู้วิจัยเศรษฐกิจที่มีชื่อเสียงของเวียดนาม เธอทำหน้าที่เป็นเลขานุการและรองประธานสภาหอการค้าและอุตสาหกรรมเวียดนาม รวมถึงเป็นสมาชิกสถาบันวิจัยของสำนักนายกรัฐมนตรี
ประวัติ.
ฝั่ม จี ลาน เกิดที่ อำเภอตื่อเลียม ฮานอย เธอเป็นบุตรสาวของ พันเอกฝั่ม จิญ ก๊าน ซึ่งเป็นผู้อำนวยการทางกฎหมายกองทัพบก กระทรวงกลาโหม เธอสำเร็จการศึกษาจากมหาวิทยาลัยพาณิชย์ ใน ค.ศ. 1966 ภายหลังจากสำเร็จการศึกษาแล้ว เธอก็ได้เข้าทำงานที่สภาหอการค้าและอุตสาหกรรมเวียดนาม
บทบาทสำคัญ.
เนื่องด้วยในยุคของเธอมีผู้หญิงเป็นจำนวนน้อยที่ศึกษาด้านเศรษฐศาสตร์ จึงส่งผลให้เธอเป็นนักเศรษฐศาสตร์หญิงชั้นนำของประเทศ ฝั่ม จี ลานยังเคยร่วมอยู่ในคณะที่ปรึกษาของนายกรัฐมนตรี แม้ภายหลังจากช่วงเกษียณแล้ว แต่ก็ยังได้รับความสนใจจากสังคมอย่างสูง ด้วยการแสดงแนวคิดที่ชาญฉลาด โดยมีส่วนเกี่ยวข้องกับกลไกตลาดทางเศรษฐกิจ และในแง่ของการเป็นมืออาชีพ เธอเป็นบุคคลที่ได้รับการยอมรับและมีผู้คนสนใจบทสัมภาษณ์ของเธอเป็นอย่างมาก
โทกูงาวะ อิเอโนบุ

โทกูงาวะ อิเอโนบุ (; โรมาจิ: "Tokugawa Ienobu"; 11 มิถุนายน ค.ศ. 1666 - 12 พฤศจิกายน ค.ศ. 1712) เป็น โชกุน คนที่ 6 แห่ง ตระกูลโทะกุงะวะ เกิดเมื่อค.ศ. 1666 เป็นบุตรชายคนโตของโทะกุงะวะ สึนะชิเงะ (Tokugawa Tsunashige, 徳川綱重) ซึ่งเป็นบุตรชายคนที่สามของโชกุนโทะกุงะวะ อิเอะมิสึ ในค.ศ. 1704 โชกุนโทะกุงะวะ สึนะโยะชิผู้เป็นอาไม่มีทายาท จึงได้แต่งตั้งโทะกุงะวะ อิเอะโนะบุ ให้เป็นทายาทสืบทอดตำแหน่งต่อจากตน ในค.ศ. 1709 เมื่อโชกุนสึนะโยะชิถึงแก่อสัญกรรม อิเอะโนะบุจึงได้สืบทอดตำแหน่งเป็นโชกุนคนต่อมา
เมื่อได้เป็นโชกุน โชกุนอิเอะโนะบุได้ปลดขุนนางกลุ่มเก่าของโชกุนสึนะโยะชิออกไปจาก"บะกุฟุ"และให้ขุนนางของตนเข้ามามีอำนาจแทน ยกตัวอย่างเช่น อะระอิ ฮะกุเซกิ (Arai Hakuseki, 新井白石) และ มะนะเบะ อะกิฟุสะ (Manabe Akifusa, 間部詮房) หลังจากดำรงตำแหน่งโชกุนได้เพียงสามปี โชกุนอิเอะโนะบุก็ถึงแก่อสัญกรรมในค.ศ. 1712 โดยมีบุตรชายของตนคือโทะกุงะวะ อิเอะสึงุ อายุเพียงสามปีสืบทอดตำแหน่งโชกุนต่อมา
มายุ ชินโจ

มายุ ชินโจ (26 มกราคม 2516 —) เป็นนักวาดมังงะหญิงชาวญี่ปุ่น ผลงานแรกคือ "อานาตะ โนะ อิโระ นิ โซมาริไต (Anata no Iro ni Somaritai)" พิมพ์เมื่อปี 2537 และทำงานให้แก่สำนักพิมพ์โชงากูกัง (Shogakukan) งานส่วนใหญ่เป็นแนวโชโจะ จนถึงปี 2550 จึงลาออกจากสำนักพิมพ์ดังกล่าวด้วยเหตุผลว่าบรรณาธิการข่มเหงรังแกและสวัสดิการการทำงานต่ำ
โทกูงาวะ อิเอ็ตสึงุ

โทกูงาวะ อิเอ็ตสึงุ (; โรมาจิ: "Tokugawa Ietsugu"; 8 สิงหาคม ค.ศ. 1709 - 19 มิถุนายน ค.ศ. 1716) เป็นโชกุนคนที่ 7 แห่ง ตระกูลโทกูงาวะ เกิดเมื่อ ค.ศ. 1709 เป็นบุตรชายคนโตของโชกุนโทกูงาวะ อิเอโนบุ เกิดกับนางเก็กโกอิน (Gekkō-in, 月光院) ภรรยาน้อยของโชกุนอิเอโนบุ ในค.ศ. 1712 โชกุนอิเอโนบุถึงแก่อสัญกรรม อิเอ็ตสึงุอายุเพียงสามปีจึงต้องขึ้นดำรงตำแหน่งเป็นโชกุนคนต่อมา โดยมีขุนนางคนสนิทของโชกุนอิเอโนบุ ได้แก่ อาราอิ ฮากูเซกิ (Arai Hakuseki, 新井白石) และมานาเบะ อากิฟูซะ (Manabe Akifusa, 間部詮房) เป็นผู้สำเร็จราชการแทน 
โชกุนอิเอ็ตสึงุถึงแก่อสัญกรรมใน ค.ศ. 1716 หลังจากดำรงตำแหน่งโชกุนมาเพียงสี่ปี ด้วยอายุเพียงเจ็ดปี โดยไม่มีทายาท ทำให้ตระกูลโทกูงาวะสาขาหลักต้องสูญสิ้นไป
ประตูระบายน้ำ

ประตูระบายน้ำ (ปตร.) คือ สิ่งก่อสร้างในบริเวณทางน้ำที่ใช้ควบคุมการไหลของน้ำ ใน แม่น้ำ คลอง ทะเลสาบ ฝาย อ่างเก็บน้ำ ประตูระบายน้ำจะใช้สำหรับในการปรับปริมาณน้ำที่ต้องการให้ไหลผ่าน ปรับความเร็วของน้ำ หรือใช้ในการกักเก็บน้ำได้ ในขณะเดียวกันประตูระบายน้ำยังช่วยป้องกันในกรณีที่มีพายุ 
ในกรณีของระบบป้องกันน้ำท่วม ประตูระบายน้ำใช้ในการลดระดับของผิวน้ำสำหรับแม่น้ำหรือคลองเส้นหลัก โดยให้น้ำไหลผ่านคลองลัดน้ำ เมื่อปริมาณระดับน้ำใกล้ล้นตลิ่ง
รถไฟใต้ดินวอชิงตัน สายสีเหลือง

รถไฟใต้ดินวอชิงตัน สายสีเหลือง เป็นเส้นทางรถไฟฟ้าในกรุงวอชิงตัน ดี.ซี. มีจำนวน 17 สถานี จาก สถานีฮันติงตัน ถึง สถานีฟอร์ตโทตเทน หรือสถานีกรีนเบลต์ในชั่วโมงเร่งด่วน รถไฟส่วนใหญ่จะเริ่มวิ่งที่ สถานีเมาต์เวอร์นันสแควร์ ในชั่วโมงเร่งด่วน
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
หมายเหตุ.
<templatestyles src="Reflist/styles.css" />
แฟลช (หนังสือการ์ตูน)

เดอะแฟลช หรือ แฟลช  เป็นชื่อของตัวละครซูเปอร์ฮีโรหลายตัวที่ปรากฏตัวในดีซีคอมิกส์ ตัวละครแฟลชตัวแรกสร้างสรรค์โดย การ์ดเนอร์ ฟ็อกซ์ (Gardner Fox) และ แฮร์รี แลมเพิร์ต (Harry Lampert) ปรากฏตัวครั้งแรกใน "Flash Comics" เล่มที่ 1 (มกราคม ค.ศ. 1940) 
ตัวละครเดอะแฟลชทุกตัวมีพลังความเร็วสูง ได้รับพลังมาจากสิ่งที่เรียกว่า สปีดฟอร์ซ(Speed Force) ทำให้พวกเขาวิ่งได้เร็ว เคลื่อนไหวได้เร็ว คิดได้อย่างรวดเร็ว มีการตอบสนองที่เหนือมนุษย์ และดูเหมือนว่าจะไม่เป็นไปตามกฎฟิสิกส์ โดย ณ ปัจจุบันมีตัวละครที่ใช้ชื่อเดอะแฟลชอย่างน้อย 5 ตัวละคร ได้แก่ นักกีฬาระดับมหาวิทยาลัย เจย์ แกร์ริก (1940–1951, 1961–2011, 2017–ปัจจุบัน), นักนิติวิทยาศาสตร์ แบร์รี อัลเลน (1956–1985, 2008–ปัจจุบัน),หลานชายของแบร์รี วอลลี เวสต์ (1986–2011, 2016–present), หลานชาย(ลูกของลูก)ของแบร์รี อัลเลน บาร์ท อัลเลน (2006–2007) และสาวเชื้อสายจีนอเมริกัน เอเวอร์รี โฮ (2017–ปัจจุบัน)
นางงามจักรวาล 2000

นางงามจักรวาล 2000  เป็นการจัดการประกวดนางงามจักรวาล ครั้งที่ 49 จัดขึ้นเมื่อวันที่ 12 พฤษภาคม พ.ศ. 2543 ณ. เมืองนิโคเซีย ประเทศไซปรัส เป็นครั้งแรกที่จัดการประกวดในตะวันออกกลางในปีนี้มีตัวแทนสาวงามเข้าร่วมประกวดทั้งหมด 79 ประเทศ โดยมี เอ็มพูเล่ เควลาโกเบ นางงามจักรวาลปี 1999 จากบอตสวานาได้มอบมงกุฏให้กับ ลาร่า ดัตตา สาวงามจากประเทศอินเดีย ครองตำแหน่งนางงามจักรวาลประจำปีนี้
ผลการประกวด.
คะแนนในรอบตัดสิน.
<templatestyles src="Col-begin/styles.css"/>
ลำดับการประกาศชื่อ.
<templatestyles src="Col-begin/styles.css"/>
ผู้เข้าประกวด.
<templatestyles src="Col-begin/styles.css"/>
ภาษาซาไฟติก

ภาษาซาไฟติก (Safaitic language) เป็นชื่อของภาษาอาระเบียเหนือโบราณที่เขียนด้วยอักษรเซมิติกใต้ ซึ่งจารึกเหล่านี้เขียนโดยชาวเบดูอินและชาวเซมิ-นอมาดิกที่อยูในทะเลทรายซีโร-อาระเบีย อายุของจารึกเหล่านี้ยังไม่แน่ชัดแต่น่าจะอยู่ประมาณ พ.ศ. 443 – 943
การแพร่กระจาย.
จารึกภาษาซาไฟติกตั้งชื่อตามสถานที่ที่พบครั้งแรกคือเอสซาฟาเมื่อ พ.ศ. 2400 บริเวณดังกล่าวเป็นทะเลทรายที่อยู่ทางตะวันออกเฉียงใต้ของดามัสกัส ประเทศซีเรีย ทางตะวันออกของประเทศจอร์แดน และทางตะวันตกเฉียงเหนือของซาอุดีอาระเบีย ตัวอย่างที่แยกออกไปพบที่ พัลมีราในซีเรีย ในเลบานอน ในวาดีฮัวราน ประเทศอิรัก และฮาอิลในภาคกลางตอนเหนือของซาอุดีอาระเบีย บริเวณที่หนาแน่นที่สุดพบในฮารัต อาช ชามะห์ ทะเลทรายทางใต้และตะวันออกจากยาเบล ดรูซ ผ่านจอร์แดนไปยังซาอุดีอาระเบีย ซึ่งพบจารึกประมาณ 30,000 ชิ้น และอาจจะมีที่ยังหาไม่พบอีกมาก
ภาษาและอักษร.
ภาษาซาไฟติกเป็นสาขาของกลุ่มภาษาเซมิติกกลางใต้ อยู่ในกลุ่มภาษาอาหรับที่ใช้เสียง h- แทนที่ ’al สำหรับคำนำหน้านามชี้เฉพาะ ซึ่งได้แก่ ภาษาซาไฟติก ภาษาลิเฮียไนต์ ภาษาทามูดิก และภาษาฮาไซติก อักษรที่ใช้เขียนภาษาซาไฟติกมี 28 ตัว มีกลุ่มของตัวอักษรสามแบบแต่เขียนในลำดับที่ต่างกัน รูปแบบในการเขียนมีหลายแบบคือแบบซาไฟติก แบบซาไฟติกเหลี่ยม และแบบซาไฟติกใต้ การเขียนมักเป็นแบบซิกแซกคือบรรทัดแรกจากซ้ายไปขวา บรรทัดต่อมาจากขวาไปซ้ายสลับไปเรื่อยๆหรือกลับกัน 
เนื้อหา.
ส่วนใหญ่เขียนถึงคนที่ตายไปแล้ว การสวดภาวนาหรือการปฏิบัติศาสนกิจ บางครั้งแสดงการล่าสัตว์และค่ายพักของชาวเบดูอิน
วัฒนธรรม.
วัฒนธรรมของผู้พูดภาษาซาไฟติกเป็นที่รู้จักน้อยมาก ชาวเบดูอินในอดีตเก็บหลักฐานทางโบราณคดีไว้น้อย และการศึกษายังน้อยอยู่
อัลบาโร บัซเกซ

อัลบาโร บัซเกซ การ์ซิอา  ในบางครั้งเรียกสั้น ๆ ว่า อัลบาโร เกิดวันที่ 27 เมษายน ค.ศ. 1991 เป็นนักฟุตบอลชาวสเปน ปัจจุบันเล่นให้สโมสรฟุตบอลเฆตาเฟ ในตำแหน่งกองหน้าตัวเป้า
เซนอฟะนีส

เซนอฟะนีสแห่งคอโลฟอน  เป็นนักปรัชญาชาวกรีก เกิดที่เมืองคอโลฟอนในเอเชียไมเนอร์ เมื่อก่อนพุทธศักราช 27 ปี จากนั้นจึงอพยพไปอิตาลี เสียชีวิตที่เมืองอีเลียเมื่อ พ.ศ. 63 ปรัชญาของเขาไม่เชื่อถือเทพเจ้าแบบชาวกรีก แต่เชื่อว่าพระเจ้าที่แท้จริงมีเพียงองค์เดียว และเป็นส่วนหนึ่งของโลก ไม่มีรูปร่างอย่างมนุษย์ แต่เป็นทรงกลม เป็นอมตะไม่เปลี่ยนแปลง ปฐมธาตุคือดิน โลกเกิดจากท้องทะเล แม้แต่ดวงอาทิตย์ก็ผุดขึ้นจากทะเล
มือปืนพระอาทิตย์

มือปืนพระอาทิตย์ เป็นภาพยนตร์ไทยแนว แอ็คชั่น ตลก เป็นภาพยนตร์เรื่องสุดท้ายของภาพยนตร์ไตรภาคเรื่อง "มือปืนตรัยภาค" กำกับภาพยนตร์โดย ยุทธเลิศ สิปปภาค สร้างและจัดจำหน่ายโดย พระนครฟิล์ม และ มหาการพิคเจอร์ นำแสดงโดย พิชญ์นาฏ สาขากร รับบท เหมย เอ็มโฟว์ และ โก๊ะตี๋ อารามบอย รับบท จ๋า จังโก้ กำหนดเข้าฉายในปี พ.ศ. 2562
รถไฟใต้ดินวอชิงตัน สายสีเขียว

รถไฟใต้ดินวอชิงตัน สายสีเขียว เป็นเส้นทางรถไฟฟ้าในกรุงวอชิงตัน ดี.ซี. มีจำนวน 21 สถานี วิ่งจาก สถานีบรานช์อีฟนู ไปยัง สถานีกรีนเบลต์ โดยมี 4 สถานีเชื่อมต่อกับ 1 สถานีเชื่อมต่อกับ 1 สถานีเชื่อมต่อกับ และอีก 2 สถานี เชื่อมต่อกับ มีรถไฟฟ้าจำนวน 19 คัน
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
รถไฟใต้ดินเดลี สายสีแดง

รถไฟใต้ดินเดลี สายสีแดง เป็นหนึ่งในเส้นทางของรถไฟใต้ดินเดลี มีจำนวน 29 สถานี จาก Shaheed Sthal ถึง สถานีริทาลา ระยะทาง ส่วนใหญ่เป็นทางวิ่งยกระดับ
ชิน มิน-อา

ชิน มิน-อา (เกาหลี: 신민아; เกิด 5 เมษายน ค.ศ. 1984) เป็นนางแบบและนักแสดงชาวเกาหลีใต้ เธอเดบิวต์ครั้งแรกในฐานะนางแบบของนิตยสาร KiKi Magazine และได้ถ่ายโฆษณาหลายชิ้น เธอจึงเริ่มเป็นที่รู้จักมากขึ้นจากงานโฆษณาเหล่านี้เอง ต่อมาเธอยังได้เล่นมิวสิกวิดีโอหลายเพลง ที่โด่งดังมากคือ G.O.D., Love and memory
ปี 2001 เธอมีผลงานแสดงละครเรื่อง "เพียงแค่ใจเรารักกัน" แต่ผลงานที่ทำให้เธอเป็นเป็นที่รู้จักจริง ๆ คือภาพยนตร์เรื่อง "ศึกป่วนฟ้า โรงเรียนมหาเวทย์" ตามด้วยภาพยนตร์เรื่อง "Madeleine" (2003) เธอกลายเป็นนักแสดงชื่อดังของเกาหลี ผลงานอื่นที่โด่งดังได้แก่ ละครเรื่อง "แค้นเพื่อรัก" ซึ่งประกบคู่กับนักร้องดังอย่าง เรน และเรื่อง "แฟนผม! เป็นจิ้งจอกครับ" ซึ่งได้คู่กับ อี ซึง-กี
สลาวอย ชิเชค

สลาวอย ชิเชค ("SLAH-'-_-'-zhek"; [ˈslaʋɔj ˈʒiʒɛk]; เกิด 21 มีนาคม 1949) เป็นนักปรัชญาและนักวิจัยชาวสโลวีเนียประจำภาควิชาปรัชญา คณะศิลปศาสตร์ มหาวิทยาลัยลูบลิยานา และผู้อำนวยการนานาชาติประจำสถาบันมุนษย์เบิร์คเบ็ค มหาวิทยาลัยลอนดอน เขามีผลงานในสาขาของปรัชญาภาคพื้นทวีป, จิตวิเคราะห์, ทฤษฎีการเมือง, วัฒนธรรมศึกษา, การวิจารณ์ศิลปะ, การวิจารณ์ภาพยนตร์, ลัทธิมาร์กซิสต์, ลัทธิเฮเกล และ เทววิทยา
ในปี 1989 เขาตีพิมพ์หนังสือภาษาอังกฤษเล่มแรกในขื่อ "The Sublime Object of Ideology" ที่ซึ่งเขาเสนอแนวคิดที่ออกห่างจากทฤษฎีมาร์กซิสต์แบบดั้งเดิมเพื่อสร้างแนวคิดเกี่ยวกับอุดมการณ์ที่มีลักษณะวัตถุนิยมเชิงวิเคราะห์มากขึ้น ผ่านการมองด้วยจิตวิเคราะห์ลาคานและอุดมคตินิยมแบบเฮเกล งานเชิงทฤษฎีของเขาเริ่มมีลักษณะการเมืองขึ้นในทศวรรษ 1990s ผ่านการวิเคราะห์และวิจารณ์วัฒนธรรมสมัยนิยมรูปแบบต่าง ๆ จนทำให้เขาเป็นที่นิยมอย่างมากในวงการวิชาการฝ่ายซ้าย ในปี 2005 มีการเผยแพร่ภาพยนตร์สารคดีเรื่อง "Zizek!" ซึ่งเล่างานเชียนของชิเชคตามลำดับเวลา รวมถึงมีการตั้งวารสารในชื่อ "International Journal of Žižek Studies" โดยศาสตราจารย์ David J. Gunkel และ Paul A. Taylor เพื่อใช้พูดคุยเกี่ยวกับงานเขียนของชิเชคโดยเฉพาะ
รูปแบบแปลกใหม่ของชิเชค, ผลงานวิชาการที่เป็นที่นิยมไปทั่ว, งานออปเอ็ดบ่อยครั้งบนนิตยสาร และการปรับเข้ากันระหว่างวัฒนธรรมชั้นสูงและชั้นต่ำ ทำให้เขาเป็นที่รู้จักทั่วโลก มีผู้ติดตาม กรณีถกเถียง คำวิพากษ์วิจารณ์ รวมถึงผู้ติดตามจำนวนมากนอกวงการวิชาการ ในปี 2012 ชิเชคปรากฏรายชื่อบนนักคิดของโลก 100 คน โดย "Foreign Policy" ซึ่งเรียกเขาในฐานะ "นักปรัชญาเซเลบริตี" นอกจากนี้ชิชเคยังเคยได้รับฉายสว่าเป็น "เอลวิสของวงการทฤษฎีวัฒนธรรม", "นักปรัชญาที่อันตรายที่สุดในโลกตะวันตก", "ชาวสำนักเฮเกลแนวหน้าตลอดกาล" และในปี 2013 Rothenberg กับ Khadr เรียกเขาว่าเป็น "ผู้อธิบายแนวหน้าที่สุดของสำนักทฤษฎีลาคาน"
รถไฟใต้ดินเดลี สายสีเหลือง

รถไฟใต้ดินเดลี สายสีเหลือง เป็นเส้นทางรถไฟฟ้าในกรุงเดลี มีจำนวน 34 สถานี ระยะทาง 45 กิโลเมตร เปิดให้บริการครั้งแรกเมื่อวันที่ 20 ธันวาคม ค.ศ. 2004 ยาวเป็นอันดับที่สองในระบบ และยังเชื่อมต่อกับรถไฟฟ้าสายอื่น ๆ และสถานีรถไฟเดลีได้อีกด้วย
คอนสตันติน เชียร์เนนโค

คอนสตันติน อุสตีโนวิช เชียร์เนนโค (24 กันยายน 1911 – 10 มีนาคม 1985) เขาคือนักการเมืองชาวโซเวียตและเป็นเลขาธิการพรรคคอมมิวนิสต์แห่งสหภาพโซเวียตคนที่เจ็ด เขานำสหภาพโซเวียตในช่วงระยะเวลาสั้น ๆ ตั้งแต่ปี 1984 จนกระทั่งเสียชีวิตในปีถัดมา
เขาเกิดในครอบครัวชาวยูเครนที่ยากจนในไซบีเรีย เชียร์เนนโคเข้าร่วมคอมโซมอลในปี 1929 และกลายเป็นสมาชิกเต็มตัวในปี 1931 หลังจากดำรงตำแหน่งต่างๆ ในปี 1948 เขาได้เป็นหัวหน้าแผนกโฆษณาชวนเชื่อในมอลเดเวีย โดยทำงานภายใต้การนำของเลโอนิด เบรจเนฟ เมื่อเบรจเนฟขึ้นดำรงตำแหน่งเลขาธิการพรรคคอมมิวนิสต์แห่งสหภาพโซเวียตในปี 1964 เชียร์เนนโคได้รับการแต่งตั้งให้เป็นหัวหน้าแผนกทั่วไปของคณะกรรมการกลาง ในบทบาทนี้ เขารับผิดชอบการกำหนดวาระการประชุมของโปลิตบูโรและร่างคำสั่งของคณะกรรมการกลาง ต่อมาในปี 1971 เชียร์เนนโคได้กลายเป็นสมาชิกเต็มตัวของคณะกรรมการกลาง และในปี 1978 ได้เป็นสมาชิกเต็มตัวของโปลิตบูโร
หลังจากการเสียชีวิตของ ยูรี อันโดรปอฟ เชียร์เนนโคได้รับการเลือกตั้งเป็นเลขาธิการพรรคในเดือนกุมภาพันธ์ 1984 และได้ดำรงตำแหน่งประธานคณะผู้บริหารสูงสุดแห่งสภาโซเวียตสูงสุดในเดือนเมษายน 1984 อย่างไรก็ตาม เนื่องจากสุขภาพที่ทรุดโทรมลงอย่างรวดเร็ว เขามักจะไม่สามารถปฏิบัติหน้าที่อย่างเป็นทางการได้ และได้เสียชีวิตในเดือนมีนาคม ปี 1985 หลังจากดำรงตำแหน่งผู้นำเพียง 13 เดือน และตำแหน่งเลขาธิการพรรคถูกสืบทอดโดยมีฮาอิล กอร์บาชอฟ
การชำระให้บริสุทธิ์

ตามความเชื่อในศาสนาคริสต์ การชำระให้บริสุทธิ์  เป็นกระบวนที่พระเป็นเจ้าทรงช่วยมนุษย์ให้ได้รับความรอดและความบริสุทธิ์ในฝ่ายจิตวิญญาณ ผู้ได้รับการชำระให้บริสุทธิ์เรียกว่า "ผู้บริสุทธิ์" หรือ "ผู้ศักดิ์สิทธิ์"
ในศาสนาพุทธเรียกการชำระจิตให้บริสุทธิ์จากกิเลสว่าว่า "วิสุทธิ" หรือ "ไตรสิกขา" ซึ่งเป็นหลักธรรมเพื่อการบรรลุมรรคผลนิพพาน
ศาสนาพุทธ.
ในรถวินีตสูตร พระปุณณมันตานีบุตรกล่าวกับพระสารีบุตรว่าการประพฤติพรหมจรรย์เพื่อบรรลุนิพพานเปรียบเหมือนการนั่งรถ 7 ผลัด นักปฏิบัติต้องประกอบด้วย วิสุทธิ 7 ประการ ได้แก่
วิสุทธิแต่ละข้อเป็นปัจจัยส่งเสริมวิสุทธิในข้อต่อไปเป็นลำดับ จนถึงอนุปาทาปรินิพพาน
เมื่อสรุปวิสุทธิ 7 ลงในไตรสิกขา ศีลวิสุทธิคือศีล จิตตวิสุทธิคือสมาธิ ทิฏฐิวิสุทธิ กังขาวิตรณวิสุทธิ มัคคามัคคญาณทัสสนวิสุทธิ ปฏิปทาญาณทัสสนวิสุทธิ และญาณทัสสนวิสุทธิ คือปัญญา
ศาสนาคริสต์.
ในศาสนาคริสต์ ความบริสุทธิ์ หมายถึง ความดีพร้อม ปราศจากบาป ทั้งทางจิตวิญญาณ จิตใจ และร่างกาย ด้วยการประพฤติตามพระบัญญัติของพระเจ้าอย่างครบถ้วน การละเมิดพระบัญญัติแม้เพียงข้อเดียวถือว่าเป็นบาป
คริสต์ศาสนิกชนถือว่ามนุษย์ไม่สามารถชำระตนเองให้บริสุทธิ์ได้ แต่ต้องอาศัยค่าไถ่ของพระคริสต์ และมนุษย์ร่วมรับผิดชอบการชำระนี้โดยการดำเนินชีวิตของตนให้บริสุทธิ์ คือ
กองทัพอิหร่าน

กองทัพสาธารณรัฐอิสลามอิหร่าน  ประกอบไปด้วย กองทัพบก  และ กองพิทักษ์ปฏิวัติอิสลาม  และกองกำลังอาณัติกฎหมาย . อยู่ภายใต้การบริหารจัดการของกระทรวงกลาโหม นำโดยรัฐมนตรีว่าการกระทรวงกลาโหม ผู้นำสูงสุดเป็นผู้บัญชาการทหารสูงสุด
เฉียด (ฮาร์ลาน โคเบน)

เฉียด  เป็นนวนิยายเยาวชน/ลึกลับ เขียนโดย ฮาร์ลาน โคเบน เป็นงานเขียนเล่มที่ 2 ในชุดนักสืบ "มิคกี้ โบลิทาร์" ฉบับภาษาอังกฤษ ตีพิมพ์โดยสำนักพิมพ์โอไรออน เมื่อเดือนตุลาคม ปี ค.ศ. 2012
สำหรับฉบับภาษาไทย แปลโดยมณฑารัตน์ ทรงเผ่า ตีพิมพ์โดยแพรวสำนักพิมพ์ ออกวางจำหน่ายในช่วง งานมหกรรมหนังสือระดับชาติครั้งที่ 18 (16-27 ตุลาคม พ.ศ. 2556)
อาปาเช ชิฟ

อาปาเช ชิฟ  เป็นตัวละครซูเปอร์ฮีโร่ชาวอเมริกันพื้นเมืองจากการ์ตูนเรื่องซุเปอร์เฟรน สร้างสรรค์โดย Jerry Robinson ,Bill Finger และBob Kane ซึ่งเป็นผู้สร้างตัวละครแบทแมนและโจ๊กเกอร์ เขาเป็นหนึ่งในฮีโร่ใหม่เพิ่มเข้ามา (พร้อมด้วย แบล็กวัลคันแคน ,ไรมาเดอะจังเกิลเกิร์ล ,อีล โดราโด และซามูไร) ที่เพิ่มจำนวนในตัวละครที่ไม่ได้อยู่ในหมู่ซุเปอร์เฟรน ให้เสียงโดย ไมเคิล ไรย์
เวอแว

เวอแว ([vəvɛ]) เป็นเมืองแห่งหนึ่งในรัฐโว ประเทศสวิตเซอร์แลนด์ ตั้งอยู่ริมชายฝั่งด้านเหนือของทะเลสาบเจนีวา ใกล้กับเมืองโลซาน
เมืองนี้เคยเป็นศูนย์กลางการบริหารของเขตเวอแวจนถึง ค.ศ. 2006 ปัจจุบันเป็นส่วนหนึ่งของเขตรีวีเยรา-เปอี-ด็องโอ และเป็นส่วนหนึ่งของพื้นที่ที่ใช้ภาษาฝรั่งเศสในสวิตเซอร์แลนด์
เวอแวเป็นที่ตั้งสำนักงานใหญ่ของเนสท์เล่ บริษัทอาหารยักษ์ใหญ่ซึ่งก่อตั้งขึ้นที่นี่ใน ค.ศ. 1867 ช็อกโกแลตนมได้รับการผลิตขึ้นเป็นครั้งแรกในเมืองนี้โดยดาเนียล ปีเตอร์ เมื่อปี ค.ศ. 1875
เมืองฝาแฝด.
เวอแวเป็นเมืองฝาแฝดกับเมืองต่อไปนี้
วิล์ฟ แมคกินเนส

วิลเฟร็ด แมคกินเนส (เกิด 25 ตุลาคม 1937) เป็นอดีตนักฟุตบอลและผู้จัดการทีมชาวอังกฤษ เคยเล่นให้กับแมนเชสเตอร์ยูไนเต็ดและลงเล่นให้กับทีมชาติอังกฤษ 2 นัดในอาชีพค้าแข้งระยะสั้นของเขา
แมคกินเนสสืบทอดตำแหน่งต่อจากเซอร์แมตต์ บัสบี ในตำแหน่งผู้จัดการทีมแมนเชสเตอร์ยูไนเต็ด หลังจากที่เซอร์แมตต์ตัดสินใจประกาศวางมือจากการคุมทีมเมื่อจบฤดูกาล 1968–69 หลังจากดำรงตำแหน่งผู้จัดการทีมแมนเชสเตอร์ยูไนเต็ด แมคกินเนสอยู่ในกรีซเป็นเวลา 4 ปี นำปานาไคกิไปปรากฏตัวครั้งแรกในการแข่งขันฟุตบอลสโมสรยุโรปคือ ยูฟ่าคัพ ฤดูกาล 1973–74
พอล ลูกชายของวิล์ฟ เคยเป็นอดีตผู้จัดการทีมรุ่นอายุไม่เกิน 18 ปีของแมนเชสเตอร์ยูไนเต็ด และอดีตผู้ช่วยผู้อำนวยการอคาเดมีของยูไนเต็ด ซึ่งปัจจุบันดำรงตำแหน่งเป็นหัวหน้าฝ่ายพัฒนาผู้เล่นอคาเดมีของทีมเลสเตอร์ซิตี รุ่นอายุไม่เกิน 18 ปี
อาชีพนักฟุตบอล.
ในฐานะผู้เล่น แมคกินเนสเป็นกัปตันทีมแมนเชสเตอร์แลงคาเชอร์ และระดับนักเรียนอังกฤษ และเซ็นสัญญากับแมนเชสเตอร์ยูไนเต็ดในเดือนมกราคม 1953 เขาประเดิมสนามในนามทีมชุดใหญ่เจอกับวุลเวอร์แฮมป์ตันวอนเดอเรอส์เมื่อวันที่ 8 ตุลาคม 1955 และอายุครบ 18 ปีในอีก 17 วันถัดมา การแข่งขันเพื่อชิงตำแหน่งนั้นดุเดือด แต่เขาเล่นได้เพียงพอสำหรับเหรียญแชมป์เมื่อยูไนเต็ดคว้าแชมป์ฟุตบอลลีกฤดูกาล 1956–57
วิล์ฟยังคงเป็นนักเตะของยูไนเต็ดในช่วงเวลาที่เกิดภัยพิบัติทางอากาศมิวนิกเมื่อวันที่ 6 กุมภาพันธ์ 1958 แต่อาการบาดเจ็บทำให้เขาไม่สามารถลงเล่นได้ ดังนั้นเขาจึงไม่ได้อยู่บนเครื่องบินลำที่ตก อย่างไรก็ตามจากอาการขาหักในฤดูกาล 1959–60 จบอาชีพนักฟุตบอลของเขาเมื่ออายุเพียง 22 ปี และเกิดขึ้นหลังจากที่เขาติดทีมชาติชุดใหญ่เพียง 2 นัดเท่านั้น
อาชีพผู้จัดการทีม.
วิล์ฟยังคงมีส่วนร่วมกับแมนเชสเตอร์ยูไนเต็ดหลังจากแขวนสตั๊ดอย่างกะทันหันในฐานะโค้ชของสโมสร และในปี 1964 ขณะอายุเพียง 27 ปีเขาได้เข้ามาแทนที่จิมมี เมอร์ฟี ผู้ช่วยของเซอร์แมตต์ บัสบีในทีมชุดใหญ่ในตำแหน่งผู้จัดการทีมสำรอง โดยเมอร์ฟียุติบทบาทดังกล่าวหลังจากคุมทีมสำรองคว้าแชมป์เอฟเอยูธคัพ สมัยที่ 6 ในปี 1969 เขาได้รับการเลื่อนตำแหน่งจากผู้จัดการทีมสำรองเป็นผู้จัดการทีมชุดใหญ่หลังจากที่เซอร์แมตต์ บัสบีตัดสินใจประกาศวางมือจากการเป็นผู้จัดการทีมเมื่อจบฤดูกาล 1968–69 วิล์ฟได้รับการแต่งตั้งให้เป็นผู้สืบทอดตำแหน่งของเซอร์แมตต์ในเดือนมิถุนายน 1969 ด้วยวัยเพียง 31 ปี ซึ่งเป็นช่วงเวลาที่แมนเชสเตอร์ยูไนเต็ดอยู่ในช่วงเปลี่ยนผ่านและบัสบีได้เลื่อนตำแหน่งเป็นผู้จัดการทั่วไป และเนื่องจากเขาขาดประสบการณ์ทำให้แมนเชสเตอร์ยูไนเต็ดในยุคของเขาไม่ประสบความสำเร็จดังหวัง แต่แมคกินเนสก็พายูไนเต็ดเข้าถึงรอบรองชนะเลิศบอลถ้วยถึง 3 ครั้งในยุคของเขา 1 ครั้งในเอฟเอคัพ และ 2 ครั้งในลีกคัพ
แมคกินเนสถูกปลดออกจากตำแหน่งในเดือนธันวาคม 1970 โดยฟางเส้นสุดท้ายเกิดขึ้นหลังจากการคัมแบ็กอย่างน่าทึ่งซึ่งยูไนเต็ดเสมอกับดาร์บีเคาน์ตี 4–4 ในเกมลีกที่สนามเบสบอลกราวด์ (สนามเก๋าของทีมแกะเขาเหล็ก) ในวันบ็อกซิ่งเดย์ เขากลับมาทำงานเก่าในตำแหน่งผู้จัดการทีมสำรอง ในขณะเดียวกัน เซอร์แมตต์ บัสบี ได้รับการแต่งตั้งให้กลับมาเป็นผู้จัดการทีมอีกครั้งจนกระทั่งจบฤดูกาลก่อนที่จะตัดสินใจวางมืออย่างถาวรจากการคุมทีม ในขณะที่ต่อมาแมคกินเนสก็ออกจากสโมสรเมื่อจบฤดูกาลเช่นกัน หลังจากที่แมคกินเนสถูกปลดออกจากตำแหน่งผู้จัดการทีม สโมสรได้แต่งตั้งแฟรงก์ โอ'ฟาร์เรลล์ อดีตผู้จัดการทีมเลสเตอร์ซิตี้เป็นผู้จัดการทีมคนใหม่ในเดือนมิถุนายน 1971
สายสีแดง (องค์การขนส่งมวลชนมหานครแอตแลนตา)

รถไฟใต้ดินแอตแลนตา สายสีแดง เป็นเส้นทางรถไฟฟ้าในนครแอตแลนตา วิ่งจาก สถานีนอร์ทสปริงส์ ไปยัง สถานีแอร์พอร์ต โดยในตอนแรกถูกเรียกว่า สายเหนือ-ใต้ จนถึงเดือนตุลาคม ค.ศ. 2009 ที่มีการกำหนดสีขึ้น เส้นทางส่วนใหญ่วิ่งคู่ขนานกับ สายสีทอง
รายชื่อสถานี.
"สถานีในช่องสีเขียว เปิดให้บริการตลอดทั้งวัน"
เขากวาง

เขากวาง  คือ เขาสัตว์ของสัตว์เคี้ยวเอื้องจำพวกกวาง (Cervidae) 
เขากวางอ่อน.
"สำหรับเขากวางอ่อนที่เป็นกล้วยไม้ป่า ดูที่ เขากวางอ่อน"
เขากวางอ่อน อุดมไปด้วยสารอาหารประเภทต่าง ๆ ที่มีประโยชน์ต่อร่างกายมนุษย์ ถือเป็นผลิตผลจากสมุนไพรของสัตว์ เขากวางอ่อนถูกใช้เป็นสมุนไพรอย่างยาวนานไม่ต่ำกว่า 2,000 ปี แล้วในหลายประเทศ เช่น จีน, ญี่ปุ่น, เกาหลี, เวียดนาม, มองโกเลีย, รัสเซีย และอีกหลาย ๆ ประเทศในทวีปเอเชีย มีความเชื่อว่าเขากวางอ่อนช่วยควบคุมพลังหยาง อันเป็นตัวควบคุมพลังงานในร่างกายมนุษย์ ทำให้การไหลเวียนโลหิตเป็นไปได้โดยดี
เขากวางอ่อนประกอบไปด้วยโปรตีน, แร่ธาตุ, โอเมกา, กรดอะมิโน และไขมันชนิดที่ร่างกายสามารถดูดซึมและละลายไปใช้เป็นประโยชน์ต่อร่างกายได้ นอกจากนี้แล้วยังมีฮอร์โมนพรอสตาแกรนดินท์ และสารไอจีเอฟ 1ช่วยให้ร่างกายกระชุ่มกระชวย ความจำดี
นอกจากนี้แล้ว เขากวางที่พลัดเขาทิ้งแล้วยังเป็นแหล่งแคลเซียมของสัตว์ฟันแทะบางชนิด เช่น เม่น เป็นต้น 
ปัจจุบัน ในการเลี้ยงกวางในเชิงพาณิชย์ นอกจากความต้องการหนัง และเนื้อแล้ว การตัดเขากวางอ่อนก็ยังเป็นสิ่งที่ต้องการ โดยเริ่มตัดครั้งแรกเมื่อกวางอายุได้ 3 ปี หลังจากนั้นจะตัดได้ทุกปี ๆ ละครั้ง เมื่อกวางมีน้ำหนักมากขึ้นน้ำหนักเขาจะเพิ่มขึ้นด้วย เขากวางอ่อนที่ได้คุณภาพและเหมาะสมจะตัด คือ เขาอ่อนที่มีอายุประมาณ 65-70 วัน โดยผู้ตัดจะต้องมีความชำนาญ และไม่ให้กวางได้รับบาดเจ็บ
จอห์น รัดดี

จอห์น ทอร์มัส กอร์ดอน รัดดี (เกิด 24 ตุลาคม ค.ศ. 1986) เป็นนักฟุตบอลชาวอังกฤษ ปัจจุบันเล่นในตำแหน่งผู้รักษาประตูให้กับนิวคาสเซิลยูไนเต็ด
สโมสร.
เขาเริ่มตันเป็นนักฟุตบอลที่ เคมบริดจ์ ยูไนเต็ด ซึ่งเป็นสโมสรบ้านเกิดและได้เซ็นสัญญากับ เอฟเวอร์ตัน ตั้งแต่อายุ 19 ปี เขาใช้เวลา 5 ปีในการอยู่กับเอฟเวอร์ตัน แต่เขาได้ลงเล่นแค่นัดเดียว โดยเขาถูกส่งยึมตัวหลายสโมสร ก่อนที่นอริช ซิตี จะซื้อเขาไปโดยไม่มีค่าตัว และทำผลงานได้ดี โดยพานอริช ซิตีเลื่อนชั้นพรีเมียร์ลีก ในปี 2011
ทีมชาติอังกฤษ.
16 พฤษภาคม 2012, รัดดีมีโอการติดทีมชาติอังกฤษโดย รอย ฮอดจ์สัน เลือกเขาเพื่อไปทำศึกฟุตบอลชิงแชมป์แห่งชาติยุโรป 2012. แต่เขาก็บาดเจ็บกระดูกนึ้วหักทำให้ แจ็ก บัตแลนด์ ทำให้ได้ไปยูโร 2012 แทนในฐานะผู้รักษาประตูมือ 3 แต่เขาได้ลงเล่นในเกมกระชับมิตรที่เจอกับทีมชาติอิตาลี โดยในเกมนั้น อังกฤษชนะ อิตาลีไป 2-1
สถานีคูคต

สถานีคูคต (รหัส: N24) เป็นสถานีรถไฟฟ้าแบบยกระดับในเส้นทางรถไฟฟ้าบีทีเอส สายสุขุมวิท ส่วนต่อขยายหมอชิต-สะพานใหม่-คูคต ระยะทาง 19 กิโลเมตร ยกระดับเหนือถนนลำลูกกา อำเภอลำลูกกา จังหวัดปทุมธานี บริเวณสถานีตำรวจภูธรคูคต เป็นสถานีปลายทางของโครงการฯ ส่วนต่อขยายหมอชิต–สะพานใหม่–คูคต ซึ่งมีศูนย์ซ่อมบำรุงไปทางทิศตะวันออก เปิดให้บริการเมื่อวันที่ 16 ธันวาคม พ.ศ. 2563
ที่ตั้ง.
ถนนลำลูกกา บริเวณสถานีตำรวจภูธรคูคต ในพื้นที่ตำบลคูคต อำเภอลำลูกกา จังหวัดปทุมธานี
สถานีคูคตเป็นสถานีปลายทางในส่วนเหนือของโครงการรถไฟฟ้าบีทีเอส สายสุขุมวิท ไปจนกว่าจะมีความชัดเจนในการก่อสร้างส่วนต่อขยายสายสุขุมวิทส่วนเหนือระยะที่ 3 ตั้งแต่สถานีคูคตไปจนถึงสถานีวงแหวนรอบนอกตะวันออก ทั้งนี้ ช่วงดังกล่าวถือเป็นช่วงสุดท้ายของโครงการรถไฟฟ้าบีทีเอส สายสุขุมวิทตามแผนแม่บทระบบขนส่งมวลชนในกรุงเทพมหานครและพื้นที่ต่อเนื่อง
แผนผังของสถานี.
เนื่องจากเป็นสถานีปลายทาง ผู้โดยสารที่มาจากสถานีเคหะฯ ถึงแล้วจะต้องลงจากขบวนทั้งหมดที่ชานชาลา 2 จากนั้นขบวนรถจะกลับทิศบริเวณสุดราง เพื่อมุ่งหน้ามารับผู้โดยสารที่ชานชาลา 1 ฝั่งตรงข้าม
ทั้งนี้หลังจากสิ้นสุดระยะเวลาเร่งด่วน บางขบวนที่มีการกลับทิศทางขบวนรถแล้ว รถไฟฟ้าขบวนดังกล่าวจะตีรถเปล่า ไม่หยุดรับส่งผู้โดยสาร เพื่อนำขบวนรถเข้าจัดเก็บ ณ ศูนย์ซ่อมบำรุงคูคต หรือบางขบวนอาจจะตีรถเปล่าจนถึงสถานีห้าแยกลาดพร้าว เพื่อนำขบวนรถเข้าจัดเก็บ ณ ศูนย์ซ่อมบำรุงหมอชิตแทน
รายละเอียดของสถานี.
รูปแบบของสถานี.
เป็นแบบชานชาลาด้านข้าง ขนาดมาตรฐาน กว้าง 22.15 เมตร (ระยะรวมหลังคา 27.8 เมตร) ยาว 150 เมตร ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง โดยใช้กระจกเชื่อมปิดหลังคาทั้งหมด
สัญลักษณ์ของสถานี.
ใช้สีเขียวเข้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินเหนือ
แม่น้ำมหาเวลี

แม่น้ำมหาเวลี  เป็นแม่น้ำสายยาวที่สุดของประเทศศรีลังกา มีความยาว 335 กม. มีพื้นที่รองรับน้ำกว้างขวางที่สุดของประเทศ โดยครอบคลุมเกือบ 1 ใน 5 ของเกาะ ต้นน้ำอยู่ทางตอนกลางค่อนไปทางใต้ของประเทศ แม่น้ำไหลไปทางเหนือ ลงสู่อ่าวเบงกอล
มหานที

มหานที (ମହାନଦୀ) เป็นแม่น้ำสายใหญ่ทางตะวันออก ตอนกลางของประเทศอินเดีย มีพื้นที่รองรับน้ำราว 141,600 ตร.กม. และมีความยาว 858 กม. แม่น้ำไหลผ่านรัฐฉัตตีสครห์และรัฐโอฑิศา
แม่น้ำชีงกู

แม่น้ำชีงกู  เป็นแม่น้ำทางตอนเหนือของประเทศบราซิล ต้นน้ำมีหลายแหล่งในบริเวณตอนเหนือของที่ราบสูงมาตูโกรสซู ไหลไปทางเหนือ ผ่านด้านตะวันออกเฉียงเหนือของรัฐมาตูโกรสซูและตอนกลางของรัฐปารา ลงสู่แม่น้ำแอมะซอนที่บริเวณใกล้ปากแม่น้ำ แม่น้ำมีความยาว 1,230 ไมล์ (1,979 กม.) นักชาติพันธุ์วิทยาชาวเยอรมันเข้ามาสำรวจแม่น้ำนี้ระหว่าง ค.ศ. 1884-1887
สายสีทอง (องค์การขนส่งมวลชนมหานครแอตแลนตา)

รถไฟใต้ดินแอตแลนตา สายสีทอง เป็นเส้นทางรถไฟฟ้าในมหานครแอตแลนตา มีเส้นทางวิ่งส่วนใหญ่ขนานกับ สายสีแดง วิ่งจากสถานีโดราวิลล์ ไปยังสถานีแอร์พอร์ต เคยถูกเรียกว่า สายตะวันออกเฉียงเหนือ-ใต้ จนนถึงเดือนตุลาคม ค.ศ. 2009 ได้เปลี่ยนชื่อมาเป็น สายสีทอง
บลาโกเวชเชนสค์

บลาโกเวชเชนสค์ (#เปลี่ยนทาง , ,) เป็นนครและศูนย์กลางการปกครองของแคว้นอามูร์ ประเทศรัสเซีย บลาโกเวชเชนสค์ตั้งอยู่ในบริเวณที่แม่น้ำอามูร์กับแม่น้ำเซยาบรรจบกัน โดยอยู่ฝั่งตรงข้ามกับเมืองเฮย์เหอของประเทศจีน ประชากร: #เปลี่ยนทาง ; #เปลี่ยนทาง ; #เปลี่ยนทาง
รอสส์ บาร์กลีย์

รอสส์ บาร์กลีย์ (เกิดเมื่อวันที่ 5 ธันวาคม ค.ศ. 1993) เป็นนักฟุตบอลชาวอังกฤษ ปัจจุบันลงเล่นในตำแหน่งกองกลางให้แก่แอสตันวิลลา สโมสรในพรีเมียร์ลีก และทีมชาติอังกฤษ
โดดเดี่ยวผู้น่ารัก

โดดเดี่ยวผู้น่ารัก  เป็นภาพยนตร์อเมริกันแนวตลก คริสต์มาส ที่ออกฉายในปี ค.ศ. 1990 กำกับโดย คริส โคลัมบัส เขียนบทและผลิตโดย จอห์น ฮิวจ์ส นำแสดงโดย แม็กเคาเลย์ คัลกิน โจ เพชชี แดเนียล สเติร์น จอห์น เฮิร์ด โรเบิร์ต บลอสซัม และ แคทเธอรีน โอฮาร่า และจัดจำหน่ายโดย ทเวนตีท์เซนจูรีสตูดิโอส์ โดยเป็นภาคแรกในภาพยนตร์ชุด"โฮมอะโลน"
"โดดเดี่ยวผู้น่ารัก" ออกฉายรอบปฐมทัศน์ที่ชิคาโกในวันที่ 10 พฤศจิกายน ค.ศ. 1990 จากนั้นจึงฉายทั่วสหรัฐในวันที่ 16 พฤศจิกายนของปีเดียวกัน แม้ว่าคำตอบรับของภาพยนตร์ในตอนแรกจะมีผสมกัน แต่ในช่วงหลังความเห็นเป็นไปในแง่บวก โดยชื่นชมทั่วนักแสดง มุกตลก และดนตรี "โดดเดี่ยวผู้น่ารัก" ทำเงินได้ไป 476.7 ล้านดอลลาร์สหรัฐทั่วโลก กลายเป็ยภาพยนตร์ฉบับคนแสดงที่มีการทำเงินมากที่สุดก่อนที่"เดอะ แฮงค์โอเวอร์ ภาค 2" (2011) จะแซงไป และทำให้ คัลกิน เป็นนักแสดงวัยเด็ก นอกจากนี้ ยังเป็ยภาพยนตร์ที่มีการทำเงินได้มากเป็นอันดับ 2 ใน ค.ศ. 1990 เป็นรองเพียง "วิญญาณ ความรัก ความรู้สึก" ภาพยนตร์นี้กลายเป้นหนึ่งในภาพยนตร์คริสต์มาสที่ดีที่สุด และภาคต่อ "โดดเดี่ยวผู้น่ารัก 2" ซึ่งถ่ายทำที่นครนิวยอร์ก และออกฉายในปี ค.ศ. 1992
แม่เปียดื้อ

แม่เปียดื้อ เป็นละครโทรทัศน์ไทย แนวโรแมนติก-คอมเมดี ดัดแปลงจากบทประพันธ์ ดาวกลางดง ของ นันทนา วีระชน ถูกสร้างเป็นละครมาแล้วสองครั้ง
การสร้างเป็นละครโทรทัศน์.
ครั้งแรกเมื่อปี พ.ศ. 2542 ผลิตโดย ดีด้า วิดีโอ โปรดักชั่น บทโทรทัศน์โดย ฝนดาว กำกับการแสดงโดย วัชรา สังข์สุวรรณ, สมชาย สังข์สวัสดิ์ นำแสดงโดย สิทธิพร นิยม, วรรณพร ฉิมบรรจง, เอก โอรี, ทัตพงษ์ พงษทัต, วิมลเรขา ศิริราวรรณ
ครั้งที่สองในปี พ.ศ. 2556 บทโทรทัศน์ - กำกับการแสดงโดย วิลักษณา นำแสดงโดย วฤษฎิ์ ศิริสันธนะ, มารี เบิร์นเนอร์, ธนา ฉัตรบริรักษ์, เซลีน่า เพียซ, โชติกา วงศ์วิลาศ, ศรัณยู ประชากริช, โชติมา นวคุณากร, ตรีพล พรมสุวรรณ, สรพงศ์ ชาตรี ออกอากาศทุกวันจันทร์ - ศุกร์ เวลา 18.45 - 20.00 น. เริ่มตอนแรกวันที่ 3 มกราคม 2556 - 11 กุมภาพันธ์ 2556
แหล่งข้อมูลอื่น.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3"> ไทยทีวีสีช่อง 3
 ละครวันจันทร์ - ศุกร์ 18.45 - 20.00</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">แม่เปียดื้อ</td>
<th style="width: 33%;">ถัดไป</th>
</tr><tr style="text-align: center;">
<td>ยอดรักนักสู้</td>
<td> หลานสาวนายพล
</td></tr>
</table>